Source: http://rovaniemi.cloudnc.fi/fi-FI/Toimielimet/Sodankylaumlntien_aluelautakunta/Kokous_2852019/Tietosuojan_verkkokoulutus(66747)
Timestamp: 2019-06-25 06:42:12+00:00
Document Index: 485394

Matched Legal Cases: ['§ 29', '§ 173', '§ 22', '§ 23', '§ 26', '§ 27', '§ 28', '§ 30', '§ 31', '§ 32']

Tietosuojan verkkokoulutus | Rovaniemi
Sodankyläntien aluelautakunta, kokous 28.5.2019
§ 29 Tietosuojan verkkokoulutus
ROIDno-2018-3207
Virpi Stenberg, virpi.stenberg@rovaniemi.fi
Heli Välikangas, alueellisten palvelujen johtaja, heli.valikangas@rovaniemi.fi
Kaupunginhallitus on päättänyt kokouksessaan 13.5.2019 § 173, että osoitusvelvollisuuden toteuttamiseksi ja tietosuojaan liittyvien periaatteiden noudattamiseksi henkilökunta ja luottamushenkilöt suorittavat tietosuojakoulutuksen verkkokoulutusympäristössä 30.11.2019 mennessä. Koulutus on kaikille pakollinen.
Onnistunut tietosuojan toteutus edellyttää, että työntekijät ja luottamushenkilöt ovat tietoisia tietosuojaan liittyvistä asioista. Sähköiset palvelut yleistyvät kaiken aikaa ja niiden myötä tietoturvan ja tietosuojan merkitys kasvaa. Kaupungin on ylläpidettävä kuntalaisten ja eri sidosryhmien luottamusta kaupungin tarjoamiin perinteisiin ja sähköisiin palveluihin sekä niiden tietoturvan, tietosuojan ja yksityisyydensuojan toteutumiseen.
Tietosuojan verkkokoulutus toteutetaan sähköisellä verkko-oppimisalustalla, jossa henkilö voi ajasta ja paikasta riippumatta suorittaa tietosuojan peruskoulutuksen. Alustalla on oppimateriaali, jossa opetetaan keskeisimmät tietosuojaan liittyvät perusteet, periaatteet ja oikeudet. Koulutus sisältää lopputestin, joka koulutuksen läpäisemiseksi on suoritettava hyväksytysti.
Koulutusympäristössä käydään läpi tietosuojaan liittyvät perusasiat, jotka jokaisen työntekijän ja luottamushenkilön tulisi hallita. Koulutuksen tavoitteena on kehittää tietosuojaosaamista, asenteita ja toimintatapoja. Koulutusympäristön avulla kartoitetaan henkilöstön ja luottamushenkilöiden osaamista sekä mahdollista lisäkoulutustarvetta.
Koulutuksen suoritettuaan, henkilö:
ymmärtää EU:n yleisen tietosuoja-asetuksen (GDPR) perusteet, periaatteet ja oikeudet
tuntee EU:n yleisen tietosuoja-asetuksen (GDPR) vaatimukset ja niiden vaikutukset organisaatiolle
oppii katsomaan työtehtäviään ja organisaation prosesseja tietosuojan näkökulmasta
Koulutusympäristössä on luottamushenkilöille oma linkki, josta kirjaudutaan koulutukseen. Linkki on kerrottu liitteenä olevassa Tietosuojan koulutusympäristön käyttäjäohjeessa.
Luottamushenkilöt suorittavat koulutuksen omalla ajallaan.
Koulutusympäristön käyttö on kustannustehokasta kaupungille, koska koulutusympäristön avulla saadaan koulutettua koko henkilöstö ja luottamushenkilöt hankkimatta erillisiä koulutuspäiviä. Koulutusympäristö on lisäksi ajasta ja paikasta riippumaton, joten koulutuksen suorittaminen voidaan jaksottaa, ts. kaikki eivät ole koulutuksessa yhtä aikaa.
Aluelautakuntien jäsenet sitoutuvat toteuttamaan tietosuojan verkkokoulutuksen sähköisellä verkko-oppimisalustalla ja suorittamaan hyväksytysti lopputestin kaupunginhallitusen päätöksen mukaisesti vapaasti valitsemanaan ajankohtana 30.11.2019 mennessä.
Sodankyläntien aluelautakunta päätti esittelijän ehdotuksen mukaisesti osallistua tietoturvakoulutukseen.
Oikaisuvaatimus on tehtävä kirjallisesti. Oikaisuvaatimus on tekijän, laillisen edustajan tai asiamiehen allekirjoitettava. Siinä tulee mainita tekijän, ja jos hän ei ole allekirjoittaja, myös allekirjoittajan nimi, osoite, asuinkunta sekä puhelinnumero, johon asiaa koskevat ilmoitukset voidaan toimittaa. Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.
Oikaisuvaatimus on toimitettava oikaisuvaatimusviranomaiselle ennen oikaisuvaatimusajan päättymistä. Jos määräajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, oikaisuvaatimuksen saa tehdä ensimmäisenä arkipäivänä tämän jälkeen. Muutoshakemus on tehtävä viimeistään määräajan viimeisenä päivänä ennen viraston aukioloajan päättymistä. Mikäli oikaisuvaatimus lähetetään postitse, on se jätettävä postiin niin ajoissa, että se ehtii perille viraston aukioloaikana ennen oikaisuvaatimusajan päättymistä. Sähköisen asiakirjan (telekopio tai sähköposti) tulee olla määräaikana viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.
Oikaisuvaatimuksen voi toimittaa myös faksina tai sähköpostitse. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä eikä asiakirjan alkuperäisyyttä tai eheyttä ei ole syytä epäillä. Oikaisuvaatimuksia, jotka sisältävät arkaluonteisia henkilö- tai salassa pidettäviä tietoja, ei suositella lähetettäväksi sähköpostitse tai sen liitteenä.
Oikaisuvaatimusviranomainen: Rovaniemen kaupunki, Sodankyläntien aluelautakunta
Telefax: (016) 322 6450
§ 22 Todetaan kokoukseen osallistuvat
§ 23 Kokouksen laillisuus ja päätösvaltaisuus sekä työjärjestyksen hyväksyminen
§ 26 Sodankyläntien aluelautakunnan osavuosikatsaus 1-4 2019
§ 27 Aluelautakuntien talousarvio vuodelle 2020
§ 28 Aluelautakuntien kehittämistoiminta/Sodankyläntie
§ 30 Ilmoitusasiat
§ 31 Aloite liikenneturvallisuuden lisäämiseksi Vikajärven kylän alueella (lisäpykälä)
§ 32 Päätöspykälä (lisäpykälä)